Өзбекстанда қылмыс саны 2,3 есеге өсті
DATE: 15:33, 19 Ақпан 2024 | GMT +5
TITLE: Өзбекстанда қылмыс саны 2,3 есеге өсті
URL: https://kaz.inform.kz/news/ozbekstanda-kilmis-sani-23-esege-ost-1fb804/
META: DATE: 15:33, 19 Ақпан 2024 | GMT +5
TOTAL WORDS: 170
AUTHOR(S):
TEXT: Өзбекстан Статистика агенттігінің мәліметінше, былтыр қаңтар-желтоқсан аралығында елде 104 096 қылмыс фактісі тіркелген. «Соңғы бес жылда республика бойынша тіркелген қылмыстар санының 2, 3 есеге өскені байқалды. Мәселен, 2019 жылдың қаңтар-желтоқсан айларында 46 089 қылмыс тіркелсе, 2023 жылы осы кезеңінде бұл көрсеткіш 104 096-ға дейін көбейді», - деп мәлім етті ведомстводан. Агенттік дерегінше, 2021 жылы қылмыс деңгейі 1, 8 есеге күрт өскен. Дегенмен кейінгі 2 жылда біртіндеп төмендеу байқалды. Атап айтқанда, былтыр қылмыстар саны 1, 1%-ға азайды. Өткен жылы 10 мың тұрғынға шаққандағы қылмыстың ең жоғары деңгейі Ташкент қаласында – 71, 5, Ташкент облысында – 40, 7, Сырдария облысында – 37, 1 және Ферғана облысында анықталды. Ал ең аз көрсеткіш Хорезм облысында тіркелді. Онда 10 мың тұрғынға шаққанда жасалған қылмыстар саны 15, 1 фактіні құрады. «Қылмыстардың 43, 8%-ы экономика, 24%-ы қоғамдық қауіпсіздікке қарсы қылмыстар, 16, 4%-ы билік, басқару органдарының және қоғамдық бірлестіктердің жұмыс істеу тәртібіндегі құқық бұзушылықтар, сондай-ақ 15, 2%-ы жеке тұлғаға қарсы қылмыстар», - делінген агенттік мәліметінде. Қоса кетсек, былтыр Өзбекстан экономикасына сыбайлас жемқорлықтан 120 млн доллардан астам шығын келді
